
    МИНИСТЕРСТВО НА ЗЕМЕДЕЛИЕТО И ХРАНИТЕ
ЮГОИЗТОЧНО ДЪРЖАВНО ПРЕДПРИЯТИЕ ________________________________________________________________
Адрес: гр.Сливен, ПК 8800, ул. „Орешака” № 15А, тел. 044/ 62 29 21, факс 044/ 62 20 77, e-mail: uidp@uidp-sliven.com
                        Т Р Ъ Ж Н А  Д О К У М Е Н Т А Ц И Я

За участие в процедура търг с тайно наддаване за отдаване под наем на поземлен имот в горска територия – държавна собственост, с идентификатор 46663.81.2, с площ 156 063 кв. м. по кадастралната карта и кадастралните регистри на гр. Малко Търново, община Малко Търново, област Бургас, в района на дейност на ТП „Държавно горско стопанство Малко Търново“
С Ъ Д Ъ Р Ж А Н И Е:

1.
Препис от заповед №РД-10-177/19.05.2025г. на директора на ЮИДП ДП;
2.
Тръжни условия;
3.
Приложение № 1 – Заявление за участие;
4.
Приложение № 2 – Ценово предложение;
5.
Приложение № 3 – Декларация (само за юридически лица) относно липсата на обстоятелствата по т. 1.1 - т. 1.3 на Раздел VII от тръжната документация;
6.
Приложение № 4 – Декларация относно липсата на обстоятелствата по т. 1.5, 1.6 и т. 2 на Раздел VII от тръжната документация;
7.
Приложение № 5 – Декларация относно обстоятелствата по т. 1.7 на Раздел VII от тръжната документация;
8.
Приложение № 6 – Проект на договор.
            Цена на тръжна документация: 60,00 (шестдесет) лева с вкл. ДДС
ТРЪЖНИ УСЛОВИЯ

I. ПРЕДМЕТ НА ТЪРГА.
- Поземлен имот в горска територия – държавна собственост, с идентификатор 46663.81.2, с площ 156 063 кв. м. по кадастралната карта и кадастралните регистри на гр. Малко Търново, община Малко Търново, област Бургас, трайно предназначение на територията: горска, номер по предходен план 081002, при съседи: 46663.14.409, 46663.14.41, 46663.81.1, 46663.14.392, 46663.14.27, 46663.81.388, 46663.45.909, 46663.45.17 и 46663.86.908 съгласно скица на поземлен имот № 15-575918-06.06.2024 г., издадена от СГКК - гр. Бургас. Имотът попада в отдел 324, подотдел „3“, в териториалния обхват на „Югоизточно държавно предприятие” ДП и представлява „поляна“. 
Горепосоченият имот се отдава под наем за паша на селскостопански животни.
II. ВИД НА ТЪРГА.

Търг с тайно наддаване по реда на Глава V от Правилника за прилагане на Закона за държавната собственост.

III. ДАТА И МЯСТО НА ПРОВЕЖДАНЕ НА ТЪРГА.

1. Търгът ще се проведе на 14.08.2025г. от 10:00 часа в административната сграда на ТП ДГС „Малко Търново”, находяща се на адрес: гр. Малко Търново, ул. „Никола Вапцаров“ № 8.
2. При възникване на обстоятелства, които правят невъзможно откриването на търга или неговото приключване, се насрочва повторен търг, който да се проведе на 01.09.2025г. от 10:00 часа в административната сграда на ТП ДГС „Малко Търново”, находяща се на адрес: гр. Малко Търново, ул. „Никола Вапцаров“ № 8. Оглед на имота, закупуване на тръжна документация, внасяне на депозит и подаване на заявление за участие в повторния търг се извършват от 08:30 часа до 17:00 часа в срок до деня, предхождащ провеждането на повторния търг. Повторният търг се провежда при същите условия като първоначалния.
3.Търгът с тайно наддаване може да се проведе, в случай, че поне един кандидат е подал заявление за участие, ведно документите посочени в раздел VIII отговарящи на нормативните и тръжните условия за провеждане на търга.
IV. НАЧАЛНА ТРЪЖНА ЦЕНА.

Началната годишна тръжна цена за имота е в размер на 3 200,00 лв. (три хиляди и двеста лева) без ДДС, определена въз основа на оценителски доклад, изготвен от „Булкарго“ ООД с лицензиран експерт – оценител: инж.Здравка Дейкова, притежаваща сертификат за оценителска правоспособност за оценка на поземлени имоти в горски територии с рег. № 820100040/16.08.2011 г., издаден от КНОБ.
V. ДЕПОЗИТ.

Депозитът за участие в търга е в размер на 320,00 лв. (триста и двадесет лева), вносим в касата на ТП ДГС „Малко Търново” или по банков път по сметка: IBAN:BG77CECB979010F0058700, ВIC: CECBBGSF при банка „ЦЕНТРАЛНА КООПЕРАТИВНА БАНКА“ АД в срок до 17:00 часа на деня, предхождащ провеждането на търга. 

1. Внесените депозити на отстранените и на неспечелилите участници се освобождават в срок от 3 работни дни след изтичане на срока за обжалване на заповедта за определяне на резултатите от търга.

2. Депозитите на спечелилия търга и на класирания на второ място се задържат до заплащане на предложената наемна цена и сключване на договора.

3. При прекратяване на процедурата депозитите на всички кандидати се освобождават в срок от 3 работни дни, след изтичането на срока за обжалване на заповедта за прекратяване.

Наемодателят освобождава депозита по т. 1, 2 и 3, без да дължи лихви за периода, през който средствата законно са престояли при него.

4. Внесените депозити се задържат и не се връщат, когато кандидат в процедурата: 

4.1. оттегли заявлението си за участие след изтичане на срока за подаване на заявленията;

4.2. обжалва заповедта за определяне на резултатите от търга – до решаване на спора;

4.3. е определен за спечелил търга, но се откаже да заплати предложената от него цена.

VI. ОГЛЕД.
Оглед на имота, предмет на търга, се извършва всеки работен ден от 08:30 часа до 17:00 часа в срок до деня, предхождащ провеждането на търга, след представяне на документ за закупена тръжна документация, в присъствието на представител на ТП ДГС „Малко Търново”. Разходите за оглед са за сметка на кандидата.
VII. УЧАСТНИЦИ В ТЪРГА.
1. До участие в търга се допускат както физически, така и юридически лица, които трябва да отговарят на следните изисквания:

1.1 не са лишени от правото да упражняват търговска дейност; 

1.2 не са обявени в несъстоятелност и не се намират в производство за обявяване в несъстоятелност;

1.3. не се намират в ликвидация или в производство по обявяване в ликвидация; 

1.4. нямат парични задължения към държавата, установени с влязъл в сила акт на компетентен орган или задължения към осигурителните фондове, освен ако компетентният орган е допуснал разсрочване или отсрочване на задълженията;

1.5. нямат изискуеми парични задължения към „ЮГОИЗТОЧНО ДЪРЖАВНО ПРЕДПРИЯТИЕ“ ДП – централно управление и териториалните му поделения;

1.6. не са свързани лица с директорите на „ЮИДП” ДП, ТП ДГС „Малко Търново“ или със служители на ръководни длъжности в ЦУ на „ЮИДП” ДП и в ТП ДГС „Малко Търново“ по смисъла на § 1, т. 13 от допълнителните разпоредби на Закона за публичното предлагане на ценни книжа и по смисъла на §1, т. 9 от допълнителните разпоредби на  Закона за противодействие на корупцията.
1.7. извършили са оглед на имота;

1.8. отговарят на условията, посочени в чл. 43а, ал. 1 от Закона за горите, а именно:

а) са собственици или ползватели на животновъдни обекти с пасищни селскостопански животни по смисъла на Закона за собствеността и ползването на земеделските земи;

б) животновъдните обекти са регистрирани в интегрираната информационна система на Българската агенция по безопасност на храните (БАБХ);

в) животновъдните обекти са регистрирани на територията на общината, в която попада имота, предмет на търга;

1.9. притежават минимум 1 (една) животинска единица по смисъла на § 2з от Допълнителните разпоредби на Закона за собствеността и ползването на земеделските земи за 10 дка площ.

2. Свързани лица по смисъл на § 1а, т. 6 от Допълнителните разпоредби на Закона за държавната собственост не могат да са самостоятелни кандидати или участници в настоящата тръжна процедура, съгласно разпоредбата на чл. 19а от ЗДС.
3. В търга кандидатите участват лично или чрез свой упълномощен представител.
4. Участниците в търга или техни упълномощени представители могат да присъстват при отваряне и разглеждане на ценовите предложения от комисията.

5. Едно лице може да представлява само един кандидат в процедурата.

VIII. ДОКУМЕНТИ ЗА УЧАСТИЕ В ТЪРГА.

1. Документите, които кандидатите е необходимо да представят, за да бъдат допуснати до участие в търга, са следните:

1.1. заявление за участие по образец – приложение № 1;

1.2. посочване на Единен идентификационен код (ЕИК) за регистрация в Търговския регистър и регистъра на юридическите лица с нестопанска цел – за юридическите лица вписани в ТРРЮЛНЦ или посочване на код по БУЛСТАТ- за юридически лица вписани в регистър БУЛСТАТ;
1.3. документ за закупени тръжни книжа (заверено копие от кандидата или оригинал);
1.4. документ за платен депозит (заверено копие от кандидата или оригинал);

1.5. декларация по образец - приложение № 3 (само за юридически лица) за липса на обстоятелствата по т. 1.1, 1.2 и 1.3 от раздел VIІ от настоящите условия;

1.6. декларация по образец - приложение № 4 за липса на обстоятелствата по т. 1.4, 1.5, 1.6 и т. 2 от раздел VIІ от настоящите условия;

1.7. декларация по образец - приложение № 5 за извършване на оглед на имота и запознаване с тръжната документация;

1.8. документ, доказващ обстоятелствата по т. 1.8, б. „а” от раздел VIІ от настоящите условия;
1.9. документ, доказващ обстоятелствата по т. 1.8, б. „б” и б. „в” и т. 1.9 от раздел VIІ от настоящите условия, издаден не по-рано от 1 (един) месец преди датата на подаване на офертата.
1.10. ценово предложение - приложение № 2;

1.11. проект на договор, страниците на който са подписани от кандидата в търга- приложение № 6;

1.12. нотариално заверено пълномощно - необходимо е когато кандидатът не участва лично, а чрез свой упълномощен представител.

2. Физическите лица, които не са търговци представят документите, посочени в т. 1.1, 1.3, 1.4, 1.6, 1.7, 1.8, 1.9, 1.10, 1.11 и 1.12 (когато е приложимо).

IX. ДЕПОЗИРАНЕ НА ДОКУМЕНТИ ЗА УЧАСТИЕ В ТЪРГА.

1. Кандидатите за участие в търга се регистрират чрез подаване на заявление за участие, ведно с необходимите документи, описани в раздел VIII от настоящите условия. Документите за участие в търга се поставят в запечатан непрозрачен плик. Ценовото предложение се представя в отделен запечатан непрозрачен плик с надпис „Предлагана цена” и се поставя в плика с документите за участие.

Кандидатите нямат право да подават повече от едно ценово предложение. При нарушение на това правило комисията го отстранява от участие, а внесеният от него депозит се задържа.
2. Документите за участие се депозират в деловодството на ТП ДГС „Малко Търново“, с адрес: гр. Малко Търново, ул. „Никола Вапцаров“ № 8 - всеки работен ден от 08:30 часа до 17:00 часа в срок до деня, предхождащ провеждането на търга, като се подават лично или чрез упълномощен представител, както и по пощата с препоръчано писмо с обратна разписка.
3. Върху плика с документите за участие в търга се посочва името на кандидата, адрес за кореспонденция, телефон, а при възможност факс или електронен адрес, както и предмета на търга, съгласно тръжната документация. Ако предложението е изпратено по пощата с препоръчано писмо, същото трябва да е постъпило в деловодството на ТП ДГС „Малко Търново“, най-късно до 17:00 часа на деня, предхождащ провеждането на търга.

4. При приемане на документи за участие върху плика се отбелязват поредният номер, датата и часът на получаването и посочените данни се записват във входящ регистър, за което на приносителя се издава документ.

5. Срокът на депозиране на документите за участие в повторния търг е до 17:00ч. на деня, предхождащ провеждането на същия.

6. Не се приемат и се връщат незабавно на кандидатите документи за участие, които са представени след изтичането на крайния срок или са в незапечатан, прозрачен или в скъсан плик. Тези обстоятелства се отбелязват в съответния входящ регистър.

Заявлението се счита за редовно подадено, в случай че е реално постъпило в деловодството на ТП ДГС „Малко Търново“ в срока, определен за подаването му.

X. РАЗНОСКИ ПО ТЪРГА.

Всеки участник поема всички разноски по изготвянето на документите и представянето им, независимо от изхода на търга. Представените от кандидатите документи за участие в търга не се връщат.

XI. ПРОЦЕДУРА ПО ПРОВЕЖДАНЕ НА ТЪРГА.

В деня и часа, определени за провеждането на търга, председателят на комисията проверява присъствието на членовете й и обявява откриването на процедурата. На заседанието на комисията могат да присъстват участниците в търга или техни упълномощени представители.
Лицата, които са упълномощени от кандидатите, подали заявления за участие, се явяват и легитимират пред тръжната комисия чрез представяне на документ за самоличност и документ, удостоверяващ представителната власт.

Търгът с тайно наддаване може да се проведе, в случай че поне един кандидат е подал заявление за участие, отговарящо на нормативните и тръжните условия за провеждане на търга.
Комисията проверява редовността на подадените заявления и отбелязва в протокола входящите им номера и имената или наименованията на участниците. Ако документите на участник не отговарят на изискванията от настоящите условия, същият не се допуска до по-нататъшно участие в търга. Това се съобщава на присъстващите и се вписва в протокола от работата на комисията. Председателят съобщава на присъстващите кандидати кои от тях се допускат до участие в търга, кои се отстраняват, както и причините за отстраняването им.

Следва отварянето на пликовете с ценовите предложения по реда на постъпването им, съгласно входящия регистър. Ценовите предложения се подписват най-малко от трима членове на комисията, съгласно чл. 53, ал. 2 от Правилника за прилагане на закона за държавната собственост (ППЗДС).
Редовно подадените ценови предложения на допуснатите до този етап кандидати се класират от комисията в низходящ ред, според размера на предложената от тях цена, съгласно чл. 54, ал. 1 от ППЗДС. Търгът се печели от кандидата предложил най-висока цена. Председателят на комисията обявява пред всички присъстващи кандидатът, спечелил търга, както и цената, която е предложил и закрива търга.

За провеждането на търга и за резултатите от него комисията съставя протокол, в който се посочват входящите номера на заявленията за участие на кандидатите, имената или наименованията им, платежните документи за внесените депозити, други обстоятелства по редовността на подадените документи и предложените цени в съответствие с разпоредбата на чл. 53 от ППЗДС.

В случай, че двама или повече участници са предложили еднаква най-висока цена, председателят на комисията обявява резултата, вписва го в протокола и определя срок за провеждането на явен търг между тези участници. 

Председателят на комисията уведомява писмено участниците, предложили еднаква най-висока цена, за деня и часа за провеждането на явния търг. Явният търг се провежда по реда на чл. 47-50 от ППЗДС, като наддаването започва от предложената от тях цена, при стъпка на наддаване в размер на 10 (десет) на сто от тази цена, съгласно разпоредбите на чл. 54, ал. 4 от ППЗДС. Резултатите от проведения 
търг с явно наддаване се отразяват в протокола за работата на комисията.

ХII. СКЛЮЧВАНЕ НА ДОГОВОР.
1. Договорът за наем се сключва за срок от 5 (пет) години, по следния ред:

1.1. Въз основа на резултатите от търга, директорът на „ЮГОИЗТОЧНО ДЪРЖАВНО ПРЕДПРИЯТИЕ“ ДП издава заповед, с която определя участника спечелил търга, цената и условията на плащането в съответствие с разпоредбата на чл. 55, ал. 1 от ППЗДС.

1.2. Заповедта по т. 1.1. се издава в 7-дневен срок от датата на провеждане на търга и след одобрението й от министъра на земеделието, храните и горите се съобщава на участниците в търга по реда на Административнопроцесуалния кодекс.

1.3. Заинтересуваните участници могат да обжалват заповедта по т. 1.1 по реда на Административнопроцесуалния кодекс в 14-дневен срок от съобщаването й. 

1.4. Заповедта по т. 1.1 се обявява на видно място в сградата на „ЮИДП” ДП, в сградата на ТП ДГС „Малко Търново“, и на интернет страниците им.

1.5. Договорът за наем се сключва в 14-дневен срок от датата, на която спечелилият търга участник е получил съобщението, че заповедта за избора му е влязла в сила. Участникът спечелил търга се задължава преди подписването на договора да внесе по следната банкова сметка на ТП ДГС „Малко Търново“ –  IBAN:BG77CECB979010F0058700, ВIC: CECBBGSF при банка „ЦЕНТРАЛНА КООПЕРАТИВНА БАНКА“ АД  първата дължима годишна наемна вноска, както и гаранция за изпълнение на договора в размер на една годишна наемна вноска. Гаранцията за изпълнение на договора се освобождава след прекратяването му и заплащането на всички дължими суми по него. На основание чл.4, б „е“ от Правилника за вписванията, договорът се вписва в Служба по вписванията за сметка на наемателя.
1.6. Когато спечелилият търга участник не се яви в срок да подпише договора за наем, и да заплати предложената от него наемна цена, се приема, че се е отказал от сключването на сделката. В този случай внесеният от него депозит за участие в търга не се връща, съгласно разпоредбата на чл. 50, ал. 2 от ППЗДС.
1.7. В случая по т. 1.6. директорът на „ЮГОИЗТОЧНО ДЪРЖАВНО ПРЕДПРИЕЯТИЕ“ ДП може да прекрати търга или да определи за наемател участника, предложил следващата по размер цена, съгласно чл. 57, ал. 3 от ППЗДС. Участникът, предложил следващата по размер цена се определя за наемател със заповед на директора на „ЮГОИЗТОЧНО ДЪРЖАВНО ПРЕДПРИЯТИЕ“ ДП в съответствие с т. 1.1 – 1.6 от настоящия раздел.
1.8. В случай, че и участникът по т. 1.7 не се яви да подпише договора за наем, и да заплати предложената от него наемна цена в 14-дневен срок от датата, на която е получил съобщението, че заповедта за избора му е влязла в сила, се приема, че се е отказал от сключването на сделката. В този случай търгът с тайно наддаване се прекратява.
1.9. Въз основа на влязлата в сила заповед по т. 1.1, директорът на „ЮИДП” ДП или упълномощено от него лице, сключва договор за наем.

2. С договора за наем се определят редът за предаване и приемане държането на имота, правата и задълженията на страните, наемната цена, срокът, отговорността при неизпълнение и други условия. 

Процедурата е разработена при спазване на основните принципи и изисквания, залегнали в Закона за горите, Закона за държавната собственост и Правилника за неговото приложение. За неуредените в настоящите условия въпроси се прилагат разпоредбите на посочените нормативни актове.

Приложение № 1 (образец)
З А Я В Л Е Н И Е  З А  У Ч А С Т И Е

от 

.......................................................................................................................................................
(три имена и ЕГН на физическо лице)

живущ(а) на адрес:

.......................................................................................................................................................
или в качеството си на: .........................................................................................................................

представляващ: .....................................................................................................................................

(наименование на юридическо лице)

седалище и адрес на управление: .........................................................................................................

ЕИК/БУЛСТАТ ...................., тел. ............................, факс ........................, e-mail: .........................

УВАЖАЕМИ ГОСПОЖИ И ГОСПОДА,

Желая да участвам в обявения търг с тайно наддаване за отдаване под наем на поземлен имот – държавна собственост, а именно:

- Поземлен имот в горска територия – държавна собственост, с идентификатор 46663.81.2, с площ 156 063 кв. м. по кадастралната карта и кадастралните регистри на гр. Малко Търново, община Малко Търново, област Бургас, трайно предназначение на територията: горска, номер по предходен план 081002, при съседи: 46663.14.409, 46663.14.41, 46663.81.1, 46663.14.392, 46663.14.27, 46663.81.388, 46663.45.909, 46663.45.17 и 46663.86.908 съгласно скица на поземлен имот № 15-575918-06.06.2024 г., издадена от СГКК - гр. Бургас. Имотът попада в отдел 324, подотдел „3“, в териториалния обхват на „Югоизточно държавно предприятие” ДП и представлява „поляна“. 
 Запознат/а/ съм с условията за провеждане на търга.
гр. .........................
ЗАЯВИТЕЛ: .............................

................ 2025 г.
/..................................................../

/име и фамилия, подпис, печат/
ЗАБЕЛЕЖКА: Заявлението задължително се придружава от изискуемите документи съгласно тръжната документация.

                                                                                       Приложение № 2 (образец)
Ц Е Н О В О    П Р Е Д Л О Ж Е Н И Е

от 

.......................................................................................................................................................
(три имена и ЕГН на физическо лице)

живущ(а) на адрес:

.......................................................................................................................................................
или в качеството си на: .........................................................................................................................

представляващ: .....................................................................................................................................

(наименование на юридическо лице)

седалище и адрес на управление: .........................................................................................................

ЕИК/БУЛСТАТ ...................., тел. ............................, факс ........................, e-mail: .........................

За недвижим имот –  държавна собственост, а именно: 

- Поземлен имот в горска територия – държавна собственост, с идентификатор 46663.81.2, с площ 156 063 кв. м. по кадастралната карта и кадастралните регистри на гр. Малко Търново, община Малко Търново, област Бургас, трайно предназначение на територията: горска, номер по предходен план 081002, при съседи: 46663.14.409, 46663.14.41, 46663.81.1, 46663.14.392, 46663.14.27, 46663.81.388, 46663.45.909, 46663.45.17 и 46663.86.908 съгласно скица на поземлен имот № 15-575918-06.06.2024 г., издадена от СГКК - гр. Бургас. Имотът попада в отдел 324, подотдел „3“, в териториалния обхват на „Югоизточно държавно предприятие” ДП и представлява „поляна“. 
Предлагам годишна наемна цена в размер на ................................ (..........................................................................................................................) лева без ДДС

(сума словом)
Известно ми е, че при несъответствие между изписването на сумата цифром и словом, за валидно предложена от мен цена ще се приеме тази изписана словом сума.
........................ 2025 г.
/..................................................../

/име и фамилия, подпис, печат/

Приложение № 3 (образец)

(само за юридически лица)
Д Е К Л А Р А Ц И Я

Долуподписаният ............................................................................................................................

в качеството си на: ..........................................................................................................................

представляващ: ...............................................................................................................................

(наименование на юридическо лице)

със седалище и адрес на управление: ............................................................................................

ЕИК/БУЛСТАТ ...................., тел. ............................, факс ........................, e-mail: ......................

Д Е К Л А Р И Р А М, Ч Е :

1. Представляваното от мен юридическо лице:

1.1. Не е обявено в несъстоятелност и не е в производство по обявяване в несъстоятелност;
1.2. Не се намира в ликвидация и в производство по обявяване на ликвидация.
2. Аз лично и като представляващ посоченото юридическо лице не съм лишен от правото да упражнявам търговска дейност.
Известна ми е отговорността по чл. 313 от Наказателния кодекс за деклариране на неверни данни.

Дата:

ДЕКЛАРАТОР: ................................

/.........................................................../

/име и фамилия, подпис/

*Забележка: декларацията е лична, обстоятелствата в нея не може да се декларират от пълномощник и се представя от управителите и членовете на управителните органи на участника.

Приложение № 4 (образец)

Д Е К Л А Р А Ц И Я

от

.......................................................................................................................................................
(три имена и ЕГН на физическо лице)

живущ(а) на адрес:

.......................................................................................................................................................
или в качеството си на: .........................................................................................................................

представляващ: .....................................................................................................................................

(наименование на юридическо лице)

седалище и адрес на управление: .........................................................................................................

ЕИК/БУЛСТАТ ...................., тел. ............................, факс ........................, e-mail: .........................
Д Е К Л А Р И Р А М, Ч Е :

1. Представляваният от мен участник няма/Нямам парични задължения към държавата, установени с влязъл в сила акт на компетентен орган или задължения към осигурителните фондове./Представляваният от мен участник има/Имам парични задължения към държавата, установени с влязъл в сила акт на компетентен орган или задължения към осигурителните фондове, но същите са разсрочени или отсрочени с акт на компетентен орган.
2. Представляваният от мен участник няма/Нямам изискуеми парични задължения към „ЮГОИЗТОЧНО ДЪРЖАВНО ПРЕДПРИЯТИЕ“ ДП и неговите териториални поделения.

3. Представляваният от мен участник не е/Не съм свързано лице с директорите или със служители на ръководна длъжност на „ЮГОИЗТОЧНО ДЪРЖАВНО ПРЕДПРИЯТИЕ“ ДП и на ТП ДГС „Малко Търново“, по смисъла на § 1, т. 13 от допълнителните разпоредби на Закона за публичното предлагане на ценни книжа и по смисъла на §1, т. 9 от допълнителните разпоредби на Закона за противодействие на корупцията.
4. Представляваният от мен участник не е свързано лице по смисъла на § 1а, т. 6 от Допълнителните разпоредби на Закона за държавната собственост с друг участник в настоящата тръжна процедура.
Известна ми е отговорността по чл. 313 от Наказателния кодекс за деклариране на неверни данни.

Дата:………………………………….
ДЕКЛАРАТОР: ................................

/.........................................................../

/име и фамилия, подпис/

Приложение № 5 (образец)

Д Е К Л А Р А Ц И Я

За запознаване с тръжната документация и извършване на оглед на:

- Поземлен имот в горска територия – държавна собственост, с идентификатор 46663.81.2, с площ 156 063 кв. м. по кадастралната карта и кадастралните регистри на гр. Малко Търново, община Малко Търново, област Бургас, трайно предназначение на територията: горска, номер по предходен план 081002, при съседи: 46663.14.409, 46663.14.41, 46663.81.1, 46663.14.392, 46663.14.27, 46663.81.388, 46663.45.909, 46663.45.17 и 46663.86.908 съгласно скица на поземлен имот № 15-575918-06.06.2024 г., издадена от СГКК - гр. Бургас. Имотът попада в отдел 324, подотдел „3“, в териториалния обхват на „Югоизточно държавно предприятие” ДП и представлява „поляна“. 
Долуподписаният

.......................................................................................................................................................
(три имена и ЕГН на физическо лице)

живущ(а) на адрес:

.......................................................................................................................................................
или в качеството си на: .........................................................................................................................

представляващ: .....................................................................................................................................

(наименование на юридическо лице)

седалище и адрес на управление: .........................................................................................................

ЕИК/БУЛСТАТ ...................., тел. ............................, факс ........................, e-mail: .........................

Д Е К Л А Р И Р А М, Ч Е :

1. Съм запознат с тръжната документация. 

2. Извърших оглед на имота и констатирах, че фактическото му състояние не се различава от състоянието, посочено в тръжната документация и нямам претенции към наемодателя за необективна информация.

3. Информиран съм, че ако спечеля търга и откажа да сключа договор за наем в определения със закона и условията по търга срок, внесеният от мен депозит не се връща.

Дата: 
ДЕКЛАРАТОР: ................................


/...................................................../

/име и фамилия, подпис/

Приложение № 6 (образец)

Проект!

ДОГОВОР ЗА

НАЕМ НА НЕДВИЖИМ ИМОТ

Днес, ...............20.....г., на основание чл. 13, ал. 6 от ППЗДС и Заповед № ....................../.......20...... г. на директора на „ЮГОИЗТОЧНО ДЪРЖАВНО ПРЕДПРИЯТИЕ“ ДП за определяне на лицето, спечелило търга, и наемната цена, се сключи настоящият договор за наем между:

1. „ЮГОИЗТОЧНО ДЪРЖАВНО ПРЕДПРИЯТИЕ” ДП, ЕИК 201617654, със седалище и адрес на управление: гр. Сливен 8800, ул. „Орешак” № 15А, представлявано от инж. Димчо Радев – директор и Мария Русева – главен счетоводител, наричано по - долу за краткост НАЕМОДАТЕЛ,

и

2. ..............................................................................................................................................

(трите имена и ЕГН на физическото лице, адрес)

„.....................................................................................................................”,ЕИК: ..............
(за юридическо лице)

със седалище и адрес на управление: .............................................................. .............................................., представлявано от ............................................................. в качеството му на ..............................................., наричан по-долу за краткост НАЕМАТЕЛ, с който страните се споразумяха за следното:
I. ПРЕДМЕТ НА ДОГОВОРА

Чл. 1. (1) Наемодателят предоставя на Наемателя за временно и възмездно ползване поземлен имот – частна държавна собственост, предоставен за управление на „ЮГОИЗТОЧНО ДЪРЖАВНО ПРЕДПРИЯТИЕ“ ДП, ТП ДГС „Малко Търново”, а именно:

- Поземлен имот в горска територия – държавна собственост, с идентификатор 46663.81.2, с площ 156 063 кв. м. по кадастралната карта и кадастралните регистри на гр. Малко Търново, община Малко Търново, област Бургас, трайно предназначение на територията: горска, номер по предходен план 081002, при съседи: 46663.14.409, 46663.14.41, 46663.81.1, 46663.14.392, 46663.14.27, 46663.81.388, 46663.45.909, 46663.45.17 и 46663.86.908 съгласно скица на поземлен имот № 15-575918-06.06.2024 г., издадена от СГКК - гр. Бургас. Имотът попада в отдел 324, подотдел „3“, в териториалния обхват на „Югоизточно държавно предприятие” ДП и представлява „поляна“. 
 (2) Наемателят се задължава да ползва описаният в ал. 1 имот съгласно предназначението му, за паша на селскостопански животни.
Чл. 2. (1) Настоящият договор не отстъпва и не учредява вещни права върху имота по чл. 1, ал. 1.

(2) Имота, предоставен под наем, не може да се преотдава и да се ползва съвместно по договор с трети лица.

Чл. 3. (1) Наемодателят се задължава да предаде имота на Наемателя за ползване в състояние, което отговаря на целите, за които е нает – за паша на селскостопански животни.
(2) Наемателят е длъжен да провери състоянието на имота и незабавно да съобщи на Наемодателя своите възражения.

(3) Наемодателят не отговаря за недостатъците на имота, които Наемателят е знаел или при обикновено внимание е могъл да узнае при сключването на договора.

(4) Предаването на имота и неговото състояние се удостоверява с приемо - предавателен протокол, неразделна част от настоящия договор. Предаването на имота се извършва от директора на ТП ДГС „Малко Търново“ или упълномощено от него лице.

II. НАЕМНА ЦЕНА, НАЧИН И СРОК НА ПЛАЩАНЕ

Чл. 4. (1) Наемодателят отдава под наем на Наемателя посоченият в чл. 1, ал. 1 имот срещу годишна наемна цена, достигната в тръжната процедура в размер на ............................. (.......................................................................................................) лева без ДДС.

(2) За всяка следваща година, наемната цена се актуализира с официално обявения от Националния статистически институт индекс на инфлация. Когато определената по този начин цена е по-ниска от първоначалната, размерът на наема не се променя.

Чл. 5. (1) Първата годишна наемна цена, достигната в тръжната процедура в размер на ............................. лева без ДДС се заплаща при подписването на настоящия договор.

(2) Всяка следваща годишна наемна вноска за текущата година (от действието на договора), за която се дължи се заплаща в срок до 30-то число на първия месец, следващ месеца на сключване на договора.
(3) Плащането се извърша по банков път, по банкова сметка на Наемодателя:

титуляр на сметката: ТП ДГС „Малко Търново”

IBAN:BG77CECB979010F0058700, ВIC: CECBBGSF при банка „ЦЕНТРАЛНА КООПЕРАТИВНА БАНКА“ АД 

(4) Наемодателят се задължава да издава надлежен документ за получавания наем.
III. СРОК НА ДОГОВОРА

Чл. 6. (1) Настоящият договор се сключва за срок от 5 (пет) години.

(2) Срокът по ал. 1 започва да тече от датата на подписването на договора за наем.
IV. ПРАВА И ЗАДЪЛЖЕНИЯ НА НАЕМОДАТЕЛЯ

Чл. 7. (1) Наемодателят има следните задължения:

1. да предостави имота в състояние, отговарящо на целите, за които се наема, което се отразява в приемо - предавателния протокол по чл. 3, ал. 4;

2. да осигури свободното ползване на имота.

(2) Наемодателят има следните права:

1. да получава наемната цена в уговорените срокове, както и договорените неустойки при закъснение на плащането;

2. да осъществява текущ контрол по изпълнението на договора във всеки момент от действието му;

3. при констатирани нередности при изпълнение на договора да изиска от Наемателя тяхното отстраняване в 14-дневен срок от констатирането им, за негова сметка, без това да го освобождава от отговорността за нанесените вреди на имота. Констатираните пропуски и нередности се отразяват в констативен протокол, подписан от двете страни; 

4. след изтичането срока на договора да получи имота във вида, в който го е предал;

5. да извършва актуализация на наемната цена съгласно чл. 4, ал. 2.

V. ПРАВА И ЗАДЪЛЖЕНИЯ НА НАЕМАТЕЛЯ

Чл. 8. Наемателят има право да ползва необезпокоявано наетият от него имот през времето на действие на настоящия договор.

Чл. 9. Наемателят има следните задължения:

1. да плаща определената наемна цена по начина и в сроковете, посочени в чл. 5 от настоящия договор;

2. да заплаща всички разходи, свързани с ползването на имота;

3. да използва наетия  имот само за дейността, посочена в договора, като го поддържа с грижата на добър стопанин;

4. да не извършва дейности по начин, който води до увреждане на почвите, на растителните и животинските видове, както и на техните местообитания;

5. да съобщава незабавно на Наемодателя за вредите и посегателствата на трети лица върху имота.

Чл. 10. Наемателят няма право да пренаема или предоставя за ползване изцяло или частично имота другиму.

Чл. 11. Наемателят е длъжен да предаде на Наемодателя държането на имота в срок от седем работни дни след прекратяването на договора в състоянието, в което му е бил предаден, за което се съставя приемо - предавателен протокол.

VI. ПРЕКРАТЯВАНЕ НА ДОГОВОРА

Чл. 12. Действието на настоящия договор се прекратява:

1. с изтичане на срока;

2. по взаимно съгласие, изразено в писмена форма;

3. с едностранно писмено предизвестие от страна на Наемодателя при едно от следните основания:

а) когато наемната вноска за съответната година не е заплатена в срока;

б) поради лошо стопанисване на имота;

в) когато имота се ползва в нарушение на договорените условия;

г) когато по време на изпълнение на договора се установи, че Наемателят е подписал декларация с невярно съдържание;

д) когато се установи представяне на невярна информация от наемателя във връзка с участието в тръжната процедура;

е) когато по време на изпълнение на договора се установи, че поради настъпила промяна Наемателят вече не отговаря на някое от изискванията на Наемодателя;

ж) при неизпълнение, респ. нарушение на което и да е от задълженията по договора от страна на Наемателя.
VII. САНКЦИИ И НЕУСТОЙКИ

Чл. 13. При неизпълнение на задълженията по чл. 5, ал. 2, Наемателят дължи на Наемодателя неустойка в размер на 1% (един процент) върху дължимата наемна вноска за всеки просрочен ден, но не повече от 10 % (десет процента) от стойността на дължимата наемна вноска.

Чл. 14. (1) Наемателят дължи обезщетение за вредите, причинени виновно през време на ползването на  имота.

(2) Наемателят дължи обезщетение за вредите, причинени през време на ползването на имота от негови работници и служители.
VIII. ГАРАНЦИЯ ЗА ИЗПЪЛНЕНИЕ

Чл. 15. (1) Гаранцията за изпълнение на договора е в размер на .................. (........................................) лева, представляваща една годишна наемна вноска, и се заплаща преди сключването му. Същата се освобождава в 14-дневен срок след прекратяване на договора за наем и изплащането на всички дължими суми по него.

(2) Гаранцията за изпълнение се задържа от Наемодателя в случай на неизпълнение на задълженията по договора от страна на Наемателя.

(3) Наемодателят има право да усвои такава част от гаранцията, която покрива отговорността на Наемателя за неизпълнението, включително размера на начислените неустойки и обезщетения.
IX. ДОПЪЛНИТЕЛНИ УСЛОВИЯ

Чл. 16. (1) Всички съобщения между страните, свързани с изпълнението на този договор са валидни, ако са направени в писмена форма и са подписани от тях или от упълномощени представители на Наемодателя и Наемателя.

(2) За дата на съобщението се смята: датата на предаването – при ръчно предаване на съобщението срещу подпис от страните; датата на обратната разписка – при изпращане по пощата; датата на приемането – при изпращане по факс; датата на изпращането на съобщението – при изпращане по електронен път.

(3) Адресите за кореспонденция на страните по договора са:

- за Наемодателя: адрес: гр. Малко Търново, ул. „Никола Вапцаров“ № 8,
 тел. +35959523180, e-mail: dgsmalkoturnovo@uidp-sliven.com
- за Наемателя: адрес ........................................................................, тел. ........................., факс ........................................., e-mail: ....................................................

(4) При промяна на адресите за кореспонденция на страните, посочени в предходната алинея, съответната страна е длъжна да уведоми другата в тридневен срок от възникване на промяната. В противен случай съобщенията се считат за надлежно получени.

Чл. 17. Промяна в банковата сметка на Наемодателя се извършва по силата на уведомително писмо от Наемодателя до Наемателя.

Чл. 18. По време на действие на настоящия договор всички права и задължения на Наемодателя, включително и контрол по изпълнението на договора, ще се осъществяват от директора на ТП ДГС „Малко Търново“.

Чл.19.Страните декларират, че личните данни в договора са предоставени доброволно и в изпълнение на договора, тяхното обработване, ползване и съхраняване ще се извършва в пълно съответствие със Закона за защита на личните данни и Регламент /ЕС/ 2016/679 на Европейския парламент и на Съвета от 27 април 2016 година.Лични данни се обработват от страните единствено за целите на изпълнение на Договора и правоотношенията произтичащи от него, при стриктно спазване на Регламента.
Чл.20.Наемателят декларира, че е запознат с публикуваната на сайта на Наемодателя Политика за защита на личните данни, приложенията към нея и с уведомление за поверително третиране на личните данни на контрагентите на предприятието.
Чл.21.Настоящият договор може да бъде изменян или допълван само по взаимно съгласие на страните, изразено в писмена форма.
Чл.22.Подписите положени върху настоящия договор подлежат на нотариална заверка. Договорът подлежи на вписване в Служба по вписванията, като всички такси свързани с нотариалното удостоверяване на подписите и вписването на договора са за сметка на Наемателя.
Чл.23.За неуредени в договора въпроси се прилагат разпоредбите на действащото българско законодателство.
Настоящият договор, съдържащ ..... (................) страници се състави и подписа в 6 еднообразни екземпляра – два за Наемодателя, един за Наемателя, два за Нотариуса и един за Служба по вписвания.

НАЕМОДАТЕЛ:
НАЕМАТЕЛ:
Директор: ……………………………                          …………………………………

                         Инж.Димчо Радев
Гл.счетоводител:…………………….
                                   Мария Русева

